**Unge med handicap vil også have en uddannelse og beskæftigelse**

I dag får unge med handicap dog i mindre grad en uddannelse end andre. En undersøgelse viser, at 46,1% af unge med handicap mangler en ungdomsuddannelse som 25-årig. Til sammenligning er det kun 15,4% af de jævnaldrende uden handicap. Vi ved, at det er ekstra vigtigt for mennesker med handicap at få en uddannelse for at få et job.

Når mennesker med handicap herefter møder arbejdsmarkedet, skal det være åbent og inkluderende. Nogen kan arbejde på almindelige vilkår, mens andre har brug for støtteordninger, men alle har et ønske om at være en del af arbejdsmarkedet.

DH Frederikshavn inviterer til et fyraftensmøde, hvor der sættes fokus på unge med handicap – deres muligheder for uddannelse og beskæftigelse og hvilke udfordringer, de unge møder.

Fyraftensmødet vil være relevant for alle, der har med uddannelse og beskæftigelse at gøre, f.eks. politikere, skoleforvaltning, erhvervsfolk, uddannelsessteder, lærere, skolebestyrelser, handicapråd, DH medlemsorganisationer samt forældre/pårørende til unge med specielle behov.

Tid: Torsdag den 31. oktober 2019 kl. 16.00-20.00

Sted: Sydbycentret, L.P. Houmøllersvej 54, 9900 Frederikshavn

Tilmelding: **Det er gratis at deltage, men** **af hensyn til forplejning er tilmelding nødvendig senest 24. oktober 2019 til:**

Gurli Nielsen, mail: gurlinielsen1952@gmail.com eller sms til 20764361

 Mona Petersen, mail: monahansen@oncable.dk eller sms til 29466535

Med venlig hilsen

DH Frederikshavn afdeling

**Program:**

Kl. 16.00-16.05 Velkomst ved Socialudvalgsformand Ole Rørbæk Jensen

Kl. 16.05-17.15 Aspergers Syndrom på uddannelse v/Mads Korsgaard Poulsen. Mads’ oplæg vil handle om selvindsigt i eget handicap og hvordan dette påvirker hans arbejde. Han vil også fortælle om, hvordan han har fundet sin uddannelse – fra sin tid på HF, universitetet og senere på en erhvervsuddannelse. Samtidig vil han inddrage de strategier, han bruger for at holde ro på sig selv, holde overblikket under sit studie og hvordan han fandt sit nuværende arbejde

Kl. 17.20-18.00 Oplæg ved Jette Sørup Tastesen – næstformand i ULF (Udviklingshæmmedes Landsforbund) og bestyrelsesmedlem i ULF Ungdom. Jette har et udviklingshandicap, men det afholder hende ikke fra at tage aktiv del i samfundet. Jette vil via fortællinger fra sit eget liv og voksenuddannelse inspirere og sætte tanker i gang. Hun vil fortælle om, hvordan hun selv har opnået større inklusion i samfundet og et liv på lige fod med andre, men også om de udfordringer, der kan være

Kl. 18.00-18.30 Pause m. sandwich, frugt, kaffe/te + vand

Kl. 18.30-19.20 Oplæg ved Peter Nørgaard, Kreativ Købmand i Creativ Company samt idémanden bag foreningen Code of Care, der er et netværk af virksomheder, der arbejder målrettet med CSR og socialt engagement. Peter har en praktisk tilgang til det mangfoldige arbejdsmarked og er en ildsjæl i arbejdet med social ansvarlighed. Code of Care er en nonprofit organisation, som inspirerer til, informerer om og skaber innovation inden for virksomhedernes sociale ansvar. Organisationen arbejder på, at flere mennesker med psykiske, fysiske eller sociale udfordringer i livet inkluderes på arbejdsmarkedet.

Kl. 19.20-19.50 Paneldebat og spørgsmål

Kl. 19.50-20.00 Opsamling, afrunding + tak for i dag

**Ordstyrer: Michael Frederiksen (Mif)**